T̃e'pa' poma'pocheñopa' o'ch ahuerrnerr sesho . Att̃ecmach nep̃ohuerrerr , amach na'tsrre'moc̈htana'taso es senamare'te' ñeñt̃ nepalltena na . T̃arro'mar napa' ama añeye' ne'neno ñeñt̃cha' es sapuen na ; napa' añña nemnen o'ch sepomhua sañeña Cristesho . T̃arro'mar napa' atet̃ nentenes ñerra'mrrat̃e' po'ñoc̈h e'ñe nechemer nepenes . Ñehua , cheshanesha'pa' ama añeye' pallteneto o'ch es a'yapac̈het ñeñt̃cha' añño'tet pamo'mtayecop . Añña nanac palltetsa , pamo'mte'chña es a'yapac̈hets ñeñt̃ puechemereshacop .
